Marrëveshja e tregtisë së lirë trans-paqësore
Marrëveshja TPP përballet me kundërshtime të ashpra nga sindikatat, kongresi, dhe kandidatët presidencialë.
Marrëveshja e Partneritetit të Trans-Paqësorit (TPP) është një nga marrëveshjet më të mëdha tregtare në historinë e Shteteve të Bashkuara. Por, ajo kundërshtohet fuqishëm nga sindikatat dhe organizma të tjera në SHBA, të cilët kanë frikë se do të çojë në humbje masive të vendeve të punës. Në qytetin Galesburg, të shtetit Illinois, një tjetër kompani po mbyllet dhe shumë fajësojnë për këtë një marrëveshje tregtare më të hershme. Tracey Warner dikur siguronte të ardhurat nëpërmjet punësimit në firmën Maytag, në degën e shitjes së paisjeve shtëpiake, e mbiquajtur “Qyteti i Paisjeve Shtëpiake”. Një nga produktet ishte një frigorifer që u bë shumë popullor për kuzhinat amerikane. Tashmë këto paisje nuk i gjen dot përveçse në Shoqërinë Historike të Galesburg, e cila mblodhi prodhimin e fundit në vitin 2004. shprehet Tracy Warner, ish-punonjëse e firmës Maytag. Puna e zonjës Warner, së bashku me 1500 vende të tjera pune, u zhvendosën drejt Meksikës, kur firma Maytag zhvendosi atje operacionet në vitin 2004. Tashmë i papunë dhe me ndihmë sociale, George Carney fajëson Marrëveshjen e Tregtisë së Lirë të Amerikës së Veriut (NAFTA) të vitit 1994, për humbjen e vendit të punës ku ai punoi për 21 vite. thotë studiuesi Chad Broughton. Libri i Chad Broughton, “Zhvillim, Dëbim dhe Eksod”, është një studim për efektet e NAFTA-s në Galesburg. Zoti Broughton mendon se marrëveshja TPP nuk do të ndihmojë punëtorët amerikanë përballë kostos më të ulët të punës në vendet aziatike. thotë zoti Carney. Sot, Tracy Warner, punon dyfishin e orëve për të siguruar të ardhurat që merrte kur punonte për firmën Maytag. Edhe ajo ka dyshime për marrëveshjen TPP. Kundërshtimet e Tracy Warner nuk janë të vetmet. Ratifikimi i marrëveshjes TPP përballet me kundërshtime në Kongres, si dhe ndër kandidatët presidencialë.